Francisco Porto Mella

Francisco Porto Mella, nado o 18 de decembro de 1925 en Santiago de Compostela, e finado o 26 de xullo de 2012 na mesma cidade, foi un avogado galego.Francisco Porto Mella Necrolóxica en rememori.com

 Traxectoria 
Porto Mella licenciouse en Dereito na Universidade de Santiago de Compostela.

Ademais de exercer a avogacía en Santiago, no seu despacho Porto Abogados, foi profesor de Dereito mercantil na Universidade de Santiago de Compostela, asesor xurídico do Concello de Santiago de Compostela e presidente da Alianza Francesa de Santiago.  Até 1997 foi cónsul honorario de Francia en Santiago, cargo que exerceu durante 30 anos.

 Vida persoal 

Casou coa catedrática de Historia da Arte, María do Socorro Ortega Romero (†2011) e foi pai da avogada Rosario Porto, famosa por asasinar en 2013 canda ao seu marido Alfonso Basterra, á súa filla de 12 anos de idade, Asunta, nun dos crimes con máis sona nos medios da historia de Galicia. Rosario acabou suicidándose en prisión no ano 2020.

 Distincións 
 Premio extraordinario de Licenciatura.
 Palmas Académicas de Francia.

 Notas 

Categoría:Avogados de Santiago de Compostela
Categoría:Nados en 1925
Categoría:Nados en Santiago de Compostela
Categoría:Alumnos da Universidade de Santiago de Compostela 
Categoría:Profesores da Universidade de Santiago de Compostela
Categoría:Finados en 2012
Categoría:Personalidades de Galicia sen imaxes
Categoría:Cónsules honorarios en Galicia